Evit ar spesadoù-se e vez dastumet titouroù gant ar Mirva Louzawouriezh o ren enklaskoù en dielloù hag o sevel renabloù war an dachenn.    Ober a ra ivez war-dro mirout ar plant in situ (en natur) hag ex situ (plant gounezet). Ar Mirva en deus ur roll kelaouiñ ha priziañ dirak ar galloudoù foran ha kizidikaat a ra an dud war ar saveteiñ ar plant en arvar.    Evit gwareziñ ar plant eo ret anavezout mat  o metoù naturel. Se zo kaoz e kemer perzh ar Mirva Louzawouriezh er programm europat Natura 2000a zo e bal renabliñ an endroioù naturel rouesañ en Europa a-benn o gwareziñ.    Diwar intrudu Mirva Louzawouriezh Broadel Brest e oa bet krouet Kevread kentañ ar Mirvaoù Louzawouriezh Broadel. Mirva Brest a oa bet prezidant kentañ ar Chevread-se.       Ar Stangalar    C hwi hag a zo amañ evit dizoleiñ ar park, na vezit ket touellet gant neuz digemm al lech-mañ, zo chomet an istor anezhañ en eñvorennoù ar re gozh. Gwechall e oa ken splann dour stêr ar  Stangalar ma voe implijet betek fin an XIXvet kantved evit degas dour mat da evañ da Vrest. Dar mare-se e oa prizietmat ar stank gant tud Vrest, en em blije o choari hag o pourmen drezi.    Goude an Eil Brezel-Bed e voe savet  ur vengleuz er stank, a voe toullet he fantennoù betek 1966. Gwashat tra ! Goude bezañ bet dilezet gant he ferchenned e voe troet al lech da doull-lastez ! 